section_heading: Povijest
paragraph_text: Građevina je dovršena 1974. godine i u njoj se nalazila Vlada Socijalističke Republike Bosne i Hercegovine. Tada je službeno nazvana Zgrada Izvršnog Vijeća i tu ulogu je imala do početka Rata u Bosni i Hercegovini 1992. U svibnju iste godine, tijekom granatiranja Sarajeva koje je izvela vojska bosanskih Srba, građevina je oštećena te je uslijedio požar zbog kojeg je znatno uništena.